LEHDISTÖTIEDOTE

Julkaisuvapaa 4.6.2018

**Jukka Pelkonen siirtyy Finnkinolta Mediatekoon**

Jukka Pelkonen aloittaa Mediateko Oy:n kaupallisena johtajana ja osakkaana 13.8.2018 alkaen. Jukka siirtyy tehtävään Finnkinon B2B myyntijohtajan paikalta.

”Olen jo pidempään seurannut Mediateon kehittymistä ja sitä, millä intohimolla sekä ammattitaidolla siellä tehdään työtä asiakkaiden liiketoiminnan haasteiden ratkaisemiseksi. Olen iloinen, että pääsen osaksi tuota hienoa tiimiä”, kommentoi **Jukka Pelkonen**.

Mediateon toimitusjohtaja **Teemu Kontkanen** jatkaa: ”Jukan mukaantulo on looginen jatko kasvullemme. Hallitustyöskentelyn kautta hän tuntee ympäristömme jo erittäin hyvin, ja vahva kokemus asiakassuhteiden hoidosta ja kehittämisessä tuo meille uutta näkökulmaa ja energiaa tekemiseemme.”

Ulkomainostoimiala on jatkanut vahvaa kasvua jo pidemmän aikaa uusien digitaalisten mahdollisuuksien ansiosta, unohtamatta perinteisiä pintoja. Hyvät uutiset toimialalta ennakoivat vahvaa kasvua myös jatkossa ja Mediateon tavoitteet on myös piirretty korkealle tulevaisuutta ajatellen.

”Mediateolla tulee syksyllä täyteen ensimmäiset 10 vuotta ja sekä yrityksen, että ulkomainostoimialan tulevaisuus näyttää erittäin lupaavalta. Jukan mukaantulolla saamme nostettua tekemistämme taas yhden pykälän ylöspäin ja olemme jälleen askeleen lähempänä tavoitettamme olla toimialan halutuin työnantaja vuoteen 2020 mennessä”, summaa **Teemu Kontkanen.**

**Lisätiedot:**

Teemu Kontkanen, yrittäjä/toimitusjohtaja

puh. 040 555 3635, teemu.kontkanen@mediateko.fi

Jukka Pelkonen, kaupallinen johtaja 13.8.2018 alkaen

puh. 040 765 6333, jukka.pelkonen@mediateko.fi

Mediateko Oy on Suomalainen kodin ulkopuolisen median asiantuntija yritys. Autamme asiakkaitamme tavoittamaan kuluttajat ja päättäjät vapaa-ajalla sekä kaupunkikeskustoissa mieleenpainuvalla tavalla. Vapaa-ajan ympäristöjämme ovat mm. hiihto-ja golfkeskukset sekä Holiday Clubin kylpylät. Kaupunkikohteita mm. Q-Park Stockmann pysäköintitalot, Finnparkin kohteet Tampereella ja liikkuvan ulkomedian ratkaisuihin erikoistunut GoGoCar.